एमबीबीएस की छात्रा और एक युवक का शव होटल के कमरे से बरामद  
द्वारका के होटल में बरामद हुए शव
लेडी हार्डिंग मेडिकल कॉलेज की थी छात्रा
पुलिस मामले की पड़ताल में जुटी
लेडी हार्डिंग मेडिकल कॉलेज की एक छात्रा और 18 साल के एक युवक का आज शाम दक्षिण-पश्चिमी दिल्ली के द्वारका स्थित होटल में अपने कमरे के पंखे से लटके पाए गए. पुलिस ने बताया कि 19 वर्षीय एक महिला और युवक कल होटल में रहने आए थे. उन्हें आज दोपहर साढ़े बारह बजे होटल से जाना था लेकिन वे कमरे से बाहर नहीं आए. पुलिस अधिकारियों ने बताया कि होटल स्टाफ जब दोपहर करीब तीन बजे कमरे में देखने गया तो बार-बार दरवाजा खटखटाने पर भी कोई बाहर नहीं आया. 
उन्होंने बताया कि होटल प्रबंधक ने पुलिस को जानकारी दी और फिर कमरे का दरवाजा तोड़ा गया जहां युवक एवं महिला चादर से पंखे से लटके पाए गए. पुलिस ने बताया कि मौके से कोई पत्र बरामद नहीं हुआ है.
 (हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)
(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)